Jani Salo

Jani Salo (s. 1974) on suomalainen uransa lopettanut mäkihyppääjä.

Salo kuului Suomen joukkueeseen, joka voitti joukkuekilpailun nuorten maailmanmestaruuden Vuokatissa 1992. Joukkueessa hyppäsivät lisäksi Olli Happonen, Toni Nieminen ja Janne Väätäinen. Henkilökohtaisessa kilpailussa hän sijoittui 14:nneksi.

Salo kilpaili Suomessa järjestetyissä maailmancupin osakilpailussa vuosina 1992–1998. Ainoat maailmancupin pisteensä hän sai oltuaan 22:s Lahden suurmäen kilpailussa tammikuussa 1995. Kyseisen kauden maailmancupin kokonaiskilpailussa hän sijoittui 82:nneksi. Hän oli toinen Continental Cupin osakilpailussa Ishpemingissä maaliskuussa 1999.

Lähteet 

Suomalaiset mäkihyppääjät
Vuonna 1974 syntyneet
Elävät henkilöt